qastpte
janele zi
una stpta
eth
Item jouffr magriete vand wouwe dochte claes wilen vand wouwe
geheeten coel claes weduwe roelofs wilen boxhoren in deen zijde en daneel
elo
boxhorens brueder des voirs daneels in dande sijn met malcanderen
eens wordden ende overcomen voer hen huen erfgenamen ende nae
comeling als vanden goeden beruerlijc ende omberuerlijc hoedanich die
zijn gebleven acht den voirs wilen roelofve der pointe h na bescr
die zij deen dande geloift hebben volcomelijc te doen en wel te
onderhouden Inden yersten eest ghevorweert dat de vors jouffr
van allen den voirs omberuerlik goeden die den voirs roelofve
toebehoirden oft die de selve roelof hielt ten tide alse hij aflivich
wart te wat plaetsen oft naturen die geleg zijn moegen sal
blive eene tochtsse om die te gebruyken huen leefdach lanc op alsoe
dat zij de huyse ende ande goede sal houden in goeden state van wande
ende dake ende in repacien als eene tochtsse sculdich es te doene
Behalven alleene dat den vors daneele ombelet vand vors jouffr
van nu voirtane sal volgen den beemt geheel die de selve roeloff
hielt int loevenenbroec te leene gehoude vande proefst van loven
Behalven oic dat den selven daneele insgelix volgen sullen alle die
leene die de vors roelof hielt ende hem verstorven waen oft
toecomen van wilen jouffr jehanne van grave die wijf was
jonck lyebrechts hee te meldt tc Met dicien nochta dat de
vors jouffr magriete heffen sal alle de pfite die tot dese daige
toe vand vors leenen gevallen sijn zij sijn gehave van hue oft
huen wegen oft noch ond die laten staen ende mits dien sculd
zijn te dragen aenden voirs jonchrn lyebrechte de some van sevenen
twintich rijders die den selven jonchr lyebrechte van dien goede
vallen selen in aprie en in octobri beyde naestcomen op dat hij
dan leeft Ende die betalige gedaen sal de vors daneel van dan
voirtane de vors jouffr en hue goede ontlasten en ontheffen aende
vors jonchr lyebrechte vand rinte vors Ende behoudelijc oec
dat den vors daneele ombelet vand vors jouffr soe vre alst
in hue es volgen sullen de erfgoede en rinte die wilen waren
henrix vand bruggen geheete metten gelde te leefdale gelegen
voermaels ghewisselt tegen den vors roelofve voer zeke pceele